Waray-Waray News: Remonde nahipapausa kun kay-ano hadlok an mga kritiko kan PGMA
Manila (2 December) -- Hi Press Secretary Cerge Remonde kakulop han aga in nahipapausa kun kay-ano nga an mga kritiko ni Pangulo Gloria Macapagal-Arroyo in waray pakakagdisider kun hiya in popular o diri.
"Sering nira nga hiya an diri pinakapupolar nga pangulo han nasud pero ha luyo hini, nagdisider hiya pagsugot han mga hangyo han iya mga kausa han probinsya nga igrepresentar hira ha Kongreso, sering liwat han mga kritiko nga karuyag niya magin Speaker of the House o prime minister," sering ni Remonde dida hin usa nga panmakiana ha St. Augustine Parish Church ha Lubao, Pampanga.
Para magin Speaker, hi Mrs. Arroyo in kinahanglan pagburotusan han iya mga igkasi kongresista.
Mas pa it iya mga kikinahanglanon para hiya in magin prime minister. Kinahanglan niya aghaton an Houses of Congress ngan han bug-os nga nasud pinaagi hin plebisito para balyuan an sestema han gobyerno tikang ha presidential ngadto ha parliamentary.
""Kun diri hiya popular, kay ano nga nahadlok hira nga bangin makuha niya an iya unta mga ginuungara?" pakiana ni Remonde.
Gintaw-an la ni Remonde an mga yakan-yakan nga an pagdalagan kuno ni Mrs. Arroyo para Kongreso para pagprotiher an iya kalugaringon han mga kiha kuntra ha iya.
Nagesplikar hiya nga an mga kongresista in immune la ha mga libelo nga mga kaso, lab-i na gud kun dida ini ha privilege speech. "Diri ini nagproprotiher han mga kongresista hin immunity ha mga aresto," dugang pa niya.
Iya gihapon gin-ayat an mga kritiko nga maghain hin corruption nga mga kaso kuntra han pangulo ha kaangayan nga korte, kun hira in may ebidensya. (PIA-8/maa) [top]
war_Latn war_Latn war_Latn war_Latn war_Latn war_Latn war_Latn war_Latn war_Latn